  Туспуктэм: Алексей Арзамасцев Майя Бывальцева 29-тӥ гудырикошконысен Ижкарысь автозавод вить нуналъем ужан ралдлыказ берытскиз. Со сярысь «АвтоВАЗ» акционер огазеяськонлэн пресс-службаез ивортӥз. Тодэ вайытом, электрон ёзъёс вайыны луымтэен, 2022-тӥ арын южтолэзе автозавод ужзэ дугдытӥз. Берлогез ужез графикъя рвдъязы. Оштолэзе элькунлэн тӧроез вераз, предприяти куарусёнозь сылыны быгатоз шуыса. 16-тӥ куартолэзе «Renault Россия» огазеяськонлэсь 100 процентсэ акциоссэ Москвалы, нош «АвтоВАЗлэсь» 67,69 процент акциоссэ «НАМИ» федерал кун унитарной предприятилы сётон сярысь тупанкылэз кинюртӥзы. 6-тӥ инвожое автозавод ньыль нуналъем ужан арняе потӥз. 4-тӥ гуыдрикошконэ Ижысь заводэ «АвтоВАЗлэн» кивалтӥсез Максим Соклов вуылӥз. Соку LADA Vesta машинаосты бичанэз Тольяттие выжтозы шкыса веразы. Ижкарын LADA e-Largus поттыны малпало. Предприятилы юрттон понна Удмуртия 69 миллион манетлэсь трос коньдон басьтоз. Тегъёс: Ижкар Ижавто Промышленность автозавод Удмуртия  